શાકાહાર ઉપરાંત ૧૦ દિવસ માટે બીજી પણ શરતો પાળવાની રહે છે, જેમ કે શરીરની સંપૂર્ણ પવિત્રતા જાળવવાની; જે લોકો આ ઉત્સવમાં ન જોડાતા હોય તેમનાં વાસણ-કપડાં-વગેરે બધું અલગ રાખવાનું; સમગ્ર ઉત્સવમાં સફેદ વસ્ત્રો જ પહેરવાનાં; શારીરિક અને માનસિક રીતે શાંતિ જાળવવા પ્રયાસ કરવાનો; અફર્કોસ માંસ નહીં ખાવાનું; સેક્સથી પણ દૂર રહેવાનું અને બ્રહ્મચર્યનું પાલન કરવાનું; દારૂથી પણ દૂર રહેવાનું; જેમના કુટુંબમાં કોઈ અવસાન થયું હોય અને સૂતક ચાલતું હોય તો તેમણે પણ આ ઉત્સવમાં જોડાવાનું નહીં; ગર્ભવતી સ્ત્રીઓ અને માસિક ધર્મમાં આવેલી સ્ત્રીઓ પણ આ ઉત્સવમાં જોડાઈ શકે નહીં. વાંચીને જ ખ્યાલ આવે છે કે આ ઉત્સવ પર હિન્દુ ધર્મની પણ ભારે અસર છે.